Samningur dómsmálaráðuneytisins við Rauða krossinn um réttaraðstoð fyrir umsækjendur um alþjóðlega vernd rennur að óbreyttu út eftir um tvo mánuði. Atli Viðar Thorstensen sviðsstjóri alþjóðasviðs hjá Rauða krossinum hefur áhyggjur af rofi í þjónustu þessa hóps, en hátt í 500 eru nú með opið mál hjá Útlendingastofnun eða kærunefnd útlendingamála.
Samningurinn er runninn út eða rennur út í lok apríl. Þá hætta afskipti RK af þessum málaflokki eins og staðan er í dag.
Nei við erum búin að sinna þessum málaflokki í samstarfi við stjórnvöld síðan 2014
Atli segir að það hafi komið þeim á óvart að samningurinn hafi ekki verið framlengdur, samkvæmt núgildandi samningi hefði verið hægt að framlengja hann um eitt ár. Rauði krossinn hefur fengið þau svör frá ráðuneytinu að forsendubrestur væri í samningnum vegna uppskiptingar málaflokksins milli tveggja ráðuneyta og þess vegna væri ekki hægt að framlengja hann. Félagsmálaráðuneytið hefur þegar framlengt samning við Rauða krossinn um félagslega aðstoð.
Atli segir að fari verkefnið í útboð stefni Rauði Krossinn á að taka þátt, en Rauði krossinn hefur áhyggjur af að þessi óvissa valdi því að starfsfólk hverfi til annarra starfa.
Um fimmtán lögfræðingar Rauða krossins sem eru ráðnir á grundvelli samningsins hafa fengið uppsagnarbréf en þau vinna að málum fyrir hátt í 500 manns. Forsvarsfólk Rauða krossins segir í umsögn til Alþingis að eitt ár sé lágmark fyrir yfirfærslu málaflokksins til annarra. Erfitt og jafnvel ómögulegt sé að tryggja órofna þjónustu við umsækjendur um alþjóðlega vernd á þessum tíma.
Við hefðum samt sem áður kosið að ferlið hefði verið aðeins lengra þannig það hefði verið hægt að tryggja betri yfirfærslu frá málaflokknum til annarra aðila, ef það hefði verið niðurstaðan að annar aðili tæki við verkefninu. Eins og staðan er í dag eru eitthvað um 450-500 manns með opið mál, opna umsókn til meðferðar hjá stjórnvöldum. Annað hvort hjá Útlendingastofnun eða kærunefnd útlendingamála. Og þetta bara tekur tíma að vinda ofan af svona umfangsmiklu verkefni, að okkar mati hefði verið betra að gefa því aðeins meiri tíma en ráðuneytið áætlar.
